Source: http://teleoff.gov.sk/index.php?ID=1468
Timestamp: 2017-07-22 06:41:32+00:00
Document Index: 14762104

Matched Legal Cases: ['§ 6', '§ 11', '§ 12', '§ 14', '§ 14', '§ 14', '§ 14', 'súd ', '§ 250', '§ 55', '§ 59', '§ 64', '§ 6', '§ 3', '§ 49', '§ 14']

Hlavná stránka Občania SR Masmédiá Konzultačné miesto eGovernment Zoznam podnikov O násZákon a predpisyPrístup k informáciámZačínam podnikaťPredpísané tlačiváPoplatkySpráva frekvenciíSkúškyVšeobecné povoleniaUvádzanie zariadení na trhSieťová neutralitaTechnická reguláciaRegulácia súťažeRiešenie sporovRozhodnutiaPracovné príležitostiVestníkPoštové službyPorovnávač cien internetuMerač internetu VyhľadávanieKľúčové slovo Všeobecné povolenie VP 1/2008
Továrenská 7, 810 06 Bratislava 16 Telekomunikačný úrad Slovenskej republiky (ďalej len „úrad“) ako príslušný orgán štátnej správy v oblasti elektronických komunikácií podľa § 6 ods. 1 písm. b), ods. 3 písm. a) a § 11 ods. 1 písm. a) zákona č. 610/2003 Z. z. o elektronických komunikáciách v znení neskorších predpisov (ďalej len „zákon o elektronických komunikáciách“) vydáva podľa § 12 až § 14 zákona o elektronických komunikáciách všeobecné povolenie č. 1/2008
Toto všeobecné povolenie (ďalej len „povolenie“) oprávňuje fyzické osoby a právnické osoby (ďalej len “podnik“) poskytovať na území Slovenskej republiky elektronické komunikačné siete (ďalej len „siete“), elektronické komunikačné služby (ďalej len „služby“) alebo siete a služby za podmienok ustanovených v tomto povolení pri dodržaní ďalších podmienok a povinností ustanovených v zákone o elektronických komunikáciách, ktoré sa vzťahujú na konkrétnu sieť alebo službu. Článok II
Oznamovacia povinnosť (1) Podnik, ktorý chce poskytovať siete, služby alebo siete a služby je povinný oznámiť tento zámer úradu najneskôr pred predpokladaným termínom začatia ich poskytovania. (2) Oznamovacia povinnosť sa vzťahuje aj na všetky zmeny a zrušenie poskytovania siete, služby alebo siete a služby, ktoré boli podnikom oznámené podľa § 14 ods. 1 zákona o elektronických komunikáciách, aj na zmeny údajov podľa § 14 ods. 2 zákona o elektronických komunikáciách. (3) Podnik splní oznamovaciu povinnosť doručením dostatočného a úplného písomného oznámenia úradu podľa § 14 ods. 2 zákona o elektronických komunikáciách podľa prílohy tohto povolenia. Článok III
1. Zabezpečenie zhody s technickými normami a technickými špecifikáciami pre siete a služby
Podnik je povinný zabezpečiť, aby verejná sieť, služby a pridružené prostriedky zodpovedali technickým normám a technickým špecifikáciám pre siete a služby, v súlade s článkom 17 Smernice Európskeho parlamentu a Rady 2002/21/ES o spoločnom regulačnom rámci pre elektronické komunikačné siete a služby, a to najmä z hľadiska:
b) udržiavania celistvosti a neporušiteľnosti siete, c) prevádzkyschopnosti služieb, d) pripojenia koncových zariadení, e) prepojenia sietí.
2. Zabezpečenie zariadenia na odpočúvanie a zaznamenávanie prevádzky
Podnik je povinný zabezpečiť zariadenia na odpočúvanie a zaznamenávanie prevádzky v sieťach pre orgán štátu alebo orgán činný v trestnom konaní a jeho pripojenie do siete na náklady podniku; technickú špecifikáciu zariadenia na odpočúvanie schvaľuje úrad.
Rozsudkom č. 3 Sž 9/2009-37 zo 17. júna 2010 „Najvyšší súd Slovenskej republiky podľa § 250j ods. 2 písm. a/, e/ O.s.p. zrušuje článok III. Bod 2, I. Normatívnej časti Všeobecného povolenia č. 1/2008 na poskytovanie elektronických komunikačných sietí a elektronických komunikačných služieb zverejneného vo Vestníku Telekomunikačného úradu Slovenskej republiky č. 8 zo dňa 15.12.2008.“
Podnik je povinný v oblasti ochrany osobných údajov a súkromia dodržiavať povinnosti, ktoré mu vyplývajú z ustanovení § 55 až 57, § 59 až 62, § 64 až 65 zákona o elektronických komunikáciách ako aj z iných osobitných právnych predpisov.1)
4. Administratívne úhrady
(1) Podnik je povinný platiť administratívne úhrady podľa § 6 ods. 5 zákona o elektronických komunikáciách vo výške 0,08 % z ročných tržieb z poskytovania sietí, služieb alebo sietí a služieb za predchádzajúce uzavreté účtovné obdobie, pričom najnižšia úhrada je 1000 Sk alebo ich ekvivalent v EUR (prepočítaný podľa konverzného kurzu), a to aj vtedy, ak podnik nemal žiadne tržby.
(2) Za účelom určenia výšky administratívnej úhrady a vydania rozhodnutia je podnik účtujúci v sústave
- podvojného účtovníctva povinný predkladať úradu štatistický výkaz ziskov a strát2) spolu s prílohou, ktorá bude obsahovať tržby súvisiace výlučne s poskytovaním sietí, služieb alebo sietí a služieb, - jednoduchého účtovníctva povinný predkladať úradu výkaz o príjmoch a výdavkoch spolu s prílohou, ktorá bude obsahovať príjmy súvisiace výlučne s poskytovaním sietí, služieb alebo sietí a služieb,
a to v termíne do 10. apríla. 3) Článok IV
Oznámenia podané podľa všeobecného povolenia č. 1/2004 a č. 1/2005 v znení 1. zmeny a zmeny č. 2 na poskytovanie elektronických komunikačných sietí a elektronických komunikačných služieb sa považujú za oznámenia podľa tohto povolenia a za splnenie oznamovacej povinnosti podľa zákona o elektronických komunikáciách.
Zrušovacie ustanovenia Zrušuje sa všeobecné povolenie č. 1/2005 v znení 1. zmeny a zmeny č. 2 na poskytovanie elektronických komunikačných sietí a elektronických komunikačných služieb.
Účinnosť Toto všeobecné povolenie nadobúda účinnosť dňom vyhlásenia.
V Bratislave 4.11. 2008.
1) Napríklad Zákon č. 428/2002 Z. z. o ochrane osobných údajov v znení neskorších predpisov, § 3 písm. c) zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách
2) Zákon č. 431/2002 Z. z. o účtovníctve v znení neskorších predpisov
3) Podnik, ktorý úradu oznámi predĺženie lehoty na podanie daňového priznania v súlade s § 49 ods. 3 zákona č. 595/2003 Z. z. o dani z príjmov v platnom znení, má termín určený do 10. júla
Príloha k všeobecnému povoleniu č. 1/2008
zámere začať poskytovať siete, služby alebo siete a služby zmene poskytovania siete, služby alebo siete a služby a zmene údajov podľa § 14 odseku 2 zrušení poskytovania siete, služby alebo siete a služby 1. Meno a adresa podniku Priezvisko a meno alebo Obchodné meno a právna forma I Č O (ak bolo pridelené) Sídlo: X Mesto, Obec
Miesto podnikania: X
Mesto, Obec Ulica
P S Č 2. Osoba alebo osoby oprávnené konať v mene podniku (štatutárny orgán, konateľ, poverená osoba, splnomocnená osoba) s predložením príslušného dokumentu
Meno a priezvisko Funkcia Telefón Fax Mobilný telefón E-mail Meno a priezvisko Funkcia Telefón Fax Mobilný telefón E-mail 3. Opis poskytovaných sietí a služieb 1
a služby poskytované Predpokladaný termín začatia poskytovania siete, služby alebo siete a služby,
ich zmeny alebo zrušenia
Vysvetlivky k opisu poskytovaných sietí a služieb
Stĺpec 1: Ak sú poskytované iba služby (napr. prostredníctvom siete iného podniku) detaily
možné použiť žiadnu z uvedených kategórií, uveďte „iná sieť“ a špecifikujte detaily v stĺpci 3. Stĺpec 2: Uvádzajte iba nižšie uvedené kategórie služieb. Ak nie je možné použiť žiadnu z uvedených kategórií, uveďte „iná služba“ a špecifikujte detaily v stĺpci 3. Stĺpec 3: V tomto stĺpci uveďte ďalšie detaily o sieti a/alebo službe. Stĺpec 4: Pre každú sieť a/alebo službu uveďte geografickú oblasť, kde je služba a/alebo sieť poskytovaná. (v rámci geografických oblastí je možné uviesť – Slovenská republika, kraj, okres, obec, mesto, miestna časť) Stĺpec 5: Uveďte predpokladaný deň, mesiac a rok začatia, zmeny alebo zrušenie poskytovania siete/služby. Kategórie sietí alebo služieb (stĺpec 1 a 2) Sieť:
· Pevná telefónna sieť (t.j. pevná sieť používaná prevažne pre poskytovanie verejných telefónnych služieb) Mobilná telefónna sieť (t.j. rádiová sieť používaná prevažne na poskytovanie mobilných telefónnych služieb) Satelitná sieť (napr. satelitná sieť používaná pre R a TV vysielanie, SNG alebo poskytovanie iných elektronických komunikačných služieb) Sieť pre retransmisiu R a TV signálov (KDS, MMDS) Sieť R a TV vysielačov Sieť na rozvod elektrickej energie (v rozsahu, v ktorom sa používa na prenos signálov) Pevná sieť (špecifikujte detaily v 3. stĺpci) · Bezdrôtová sieť (špecifikujte detaily v 3. stĺpci) Služba:
· Verejná telefónna služba Iné hlasové služby R a TV vysielanie Dátové služby, prenos dát (špecifikujte detaily v 3. stĺpci) Sprostredkovanie prístupu k sieti internet (napr. „dial-up“, broadband, špecifikujte detaily v 3. stĺpci) Iné elektronické komunikačné služby (špecifikujte detaily v 3. stĺpci) Služba retransmisie R a TV programových služieb
V mene vyššie uvedeného podniku vyhlasujem, že všetky uvedené údaje sú pravdivé a úplné.
Meno(á), priezvisko(á) a funkcia(e): Podpis(y): Adresa úradu:
810 06 Bratislava 16 © RÚ - Všetky práva vyhradené tel.: 02/57 881 111 fax:02/52 932 096E-mail: roman.vavro@teleoff.gov.skPrehlásenie o prístupnosti Redakčný systém: SysComDesign: Aglo Solutions